**Informatīvā ziņojuma**

**par robežšķērsošanas vietu attīstību**

**uz Latvijas Republikas un Krievijas Federācijas valsts robežas**

**kopsavilkums**

**1. Risināmā jautājuma būtība**

Nepieciešamība aktualizēt robežšķērsošanas vietu  “Terehova”, “Grebņeva” un “Vientuļi” infrastruktūras attīstības (modernizācijas) pasākumu plānu, kas šobrīd ir balstīts uz Ministru kabineta 2007.gada 20.februāra sēdē (prot. Nr.14 44.§) izskatīto informatīvo ziņojumu “Par pasākumiem situācijas normalizēšanai uz Latvijas–Krievijas robežas”, jo, ņemot vērā būtiskos apstākļus, kas šobrīd kavē pasākumu izpildi (valsts budžets, nekustamo īpašumu valdījumtiesības un tiesvedības, Krievijas puses robežšķērsošanas vietu attīstības vīzijas neesamība), sākotnējās ieceres ir pārskatāmas gan no būvniecības un rekonstrukcijas apjoma viedokļa, gan no būvniecības un rekonstrukcijas darbu kārtu sadalījuma un to uzsākšanas viedokļa.

Lai izpildītu minēto, Valsts ieņēmumu dienests sadarbībā ar valsts akciju sabiedrību “Valsts nekustamie īpašumi”, Valsts robežsardzi, Pārtikas un veterināro dienestu, Satiksmes ministriju, Ārlietu ministriju, Vides aizsardzības un reģionālās attīstības ministriju un Ekonomikas ministriju izvērtēja esošo situāciju un noteica iespējamos risinājumus, kā arī sagatavoja šo informatīvo ziņojumu tālākai robežšķērsošanas vietu modernizācijas īstenošanai.

1. **Problēmu raksturojums (kopsavilkums)**

Ņemot vērā esošo Latvijas–Krievijas robežšķērsošanas vietu modernizēšanas izpildes gaitu (to attīstības iespējas) un transportlīdzekļu (kravas) plūsmu ietekmējošos faktorus, ir secināmas šādas būtiskas problēmas:

|  |  |  |  |
| --- | --- | --- | --- |
| **Transportlīdzekļu kustības virziens** | **Prioritārais mērķis** | **Mērķa sasniegšanu kavējošie apstākļi** | **RŠV****(X vai 0 (finanses) – atzīmēta attiecīgajā RŠV esoša problēma)** |
| **Terehova** | **Grebņeva** | **Vientuļi** |
| 1. **Ieceļojošās plūsmas ietvaros**

*Transportlīdzekļi, kas iebrauc Latvijas un Eiropas Savienības teritorijā no Krievijas puses* | Mērķis:**1. Novērst nelegālo imigrāciju, narkotiku, ieroču, radioaktīvo vielu un nelegālo preču iekļūšanu, kā arī bīstamu augu un dzīvnieku slimību invāziju Latvijas un Eiropas Savienības teritorijā.****2. Nodrošināt iekšējo drošību, apkarot pārrobežu noziedzību, aizsargāt ekonomisko robežu un veicināt starptautisko tirdzniecību.**Sasniedzamais rezultāts:**Veiktas kvalitatīvas kontroles procedūras atbilstoši starptautiskajām un nacionālajām normatīvajām prasībām** | 1. neatbilstoša RŠV būvju infrastruktūra
 | X | - | X |
| 1. neatbilstoša RŠV pievadceļu infrastruktūra (Krievijas pusē)
 | - | - | X |
| 1. uzsākti tiesvedības procesi par nekustamo īpašumu atsavināšanu valsts vajadzībām
 | X | - | - |
| 1. darbi, kas saskaņojami ar Krievijas pusi (RŠV simetrijas nodrošināšanai)
 | Ņemot vērā to, ka ieceļojošās plūsmas ietvaros prioritārais mērķis ir nodrošināt atbilstošus drošības pasākumus, RŠV modernizācijas darbi, kas vērsti uz drošības procedūru uzlabošanu, nav saskaņojami un sinhronizējami ar Krievijas puses RŠV modernizācijas plāniem |
| 1. likumā “Par valsts budžetu 2011.gadam” paredzēti finanšu resursi, t.sk. ilgtermiņa saistības RŠV modernizācijai
 | 0 | I kārtasbūvdarbu pabeigšanai2 742 321 lati | 0 |
| 1. **izceļojošās plūsmas ietvaros**

*Transportlīdzekļi, kas iebrauc Krievijas teritorijā no Latvijas un Eiropas Savienības puses.* | Mērķis:**Veicināt eksporta preču plūsmas palielinājumu Krievijas virzienā, tādējādi radot labvēlīgus nosacījumus, lai Latvijas teritoriju (t.sk. ostu) izmantotu kā pamata bāzi starptautiskā un nacionālā līmeņa tranzīta un loģistikas komercijas veikšanai**Sasniedzamais rezultāts:**1. Kravas transportlīdzekļu diennakts plūsmas, kā tranzīta un loģistikas komercijas bāze ir Latvijas teritorija, palielinājums.****2. Pirms RŠV rindā stāvošo transportlīdzekļu samazināšana** | 1. neatbilstoša RŠV būvju infrastruktūra
 | X | X | X(īpaši slikts būvju un inženiertehnisko. komunikāciju tehniskais stāvoklis) |
| 1. neatbilstoša RŠV pievadceļu infrastruktūra (Latvijas pusē)
 | X | X | X |
| 1. uzsākti tiesvedības procesi par nekustamo īpašumu atsavināšanu valsts vajadzībām
 | X | - | - |
| 1. darbi, kas saskaņojami ar Krievijas pusi (RŠV simetrijas nodrošināšanai)
 | Ņemot vērā to, ka izbraucošās kustības ietvaros galvenais kavējošais faktors ir Krievijas RŠV kapacitātes trūkums, jebkuras turpmākās Latvijas RŠV attīstības aktivitātītes, kas var uzlabot minētā mērķa sasniedzamos rezultātus, t.sk. rindu garuma samazināšanos, ir veicamas simetriski un vienlaikus gan Latvijas, gan Krievijas pusē, lai novērstu abām pusēm iespējamu neefektīvu kapitālieguldījumu veikšanas risku.Tāpēc, lai ieguldāmie finanšu resursi sekmētu kopējo RŠV rindu problēmu mazināšanu, tie ir veicami mērķtiecīgi tikai pusēm savstarpēji saskaņotās aktivitātēs |
| 1. likumā “Par valsts budžetu 2011.gadam” paredzēti finanšu resursi, t.sk. ilgtermiņa saistības RŠV modernizācijai
 | 0 | 0 | 0 |
| **Papildu aktivitātes, kas nevar uzlabot minētā mērķa sasniedzamos rezultātus, bet var mazināt blakus problēmu situācijas, kas saistītas ar sociāla rakstura un satiksmes jautājumiem:** |
| 1. atbilstoši specializētie stāvlaukumi (termināļi)
 | - | X | X |
| 1. elektroniskās reģistrēšanas sistēmas
 | X | X | X |

Ir konstatētas būtiskas vispārējas problēmas, kas attiecināmas uz visām Latvijas un Krievijas robežšķērsošanas vietām, kas šobrīd apkalpo kravas transportlīdzekļus (t.i., “Terehova”, “Grebņeva” un “Vientuļi” (šobrīd tikai autotransportam ar kravnesību līdz 3,5 t)) un ietekmē turpmākās attīstības iespējas, t.i.:

1. Krievijas Federācijas robežšķērsošanas vietu attīstības plāna neesība, kurā definēta:
* Krievijas Federācijas robežšķērsošanas vietu attīstības vīzija, t.i., modernizēt esošās robežšķērsošanas vietas un ar to saistīto infrastruktūru un/vai izveidot satelītpunktus uz esošo robežškērsošanas vietu bāzes, kas netiek šobrīd izmantotas kravas transportlīdzekļu kustībai, tādējādi nodrošinot vienlīdzīgu transportlīdzekļu plūsmas sadali starp visām robežšķērsošanas vietām;
* transportlīdzekļu diennakts plūsmas (apgrozījuma) sasniedzamais mērķis (skaitliskā veidā) un noteiktas detalizētas aktivitātes ar laika grafikiem to sasniegšanai, t.sk. par robežšķērsošanas vietu modernizēšanu, dienestos iesaistīto personu skaitu palielināšanu, kontrolēs izmantoto aprīkojumu, veicamo pārbaužu skaitu, procedūru un sistēmu uzlabošanu, kā arī robežšķērsošanas vietu pievedceļu infrastruktūras attīstību.

Būtiskākais apstāklis, kāpēc ir nepieciešams pastiprināti vērst uzmanību uz šādu Krievijas robežšķērsošanas vietu attīstības plāna neesības problēmu, ir saistīts ar to, ka:

* jebkādas Latvijas vai Krievijas esošo robežšķērsošanas vietu attīstības aktivitātes, kas sekmētu esošo robežšķērsošanas vietu transportlīdzekļu plūsmas palielinājumu (tā ietvaros sekmējot no Latvijas izbraucošo transportlīdzekļu rindu un pirms Latvijas robežšķērsošanas vietām transportlīdzekļu gaidīšanas laiku samazināšanos), ir veicamas simetriski un vienlaikus gan Latvijas, gan Krievijas pusē, lai novērstu abām pusēm iespējamu neefektīvu kapitālieguldījumu veikšanas risku. Tāpēc, lai ieguldāmie finanšu resursi sekmētu kopējo robežšķērsošanas vietu rindu problēmu mazināšanu, tie ir veicami mērķtiecīgi tikai pusēm savstarpēji saskaņotās aktivitātēs;
* šobrīd šī informatīvā ziņojuma ietvaros nevar sniegt detalizētus priekšlikumus turpmākai rīcībai Latvijas robežšķērsošanas vietu rindu problēmu mazināšanai, t.sk. **robežšķērsošanas vietas “Terehova” II kārtas, robežšķērsošanas vietas “Grebņeva” II kārtas un robežšķērsošanas vietas “Vientuļi” III kārtas** ietvaros definēt precīzas veicamās aktivitātes, laika grafikus un iespējamo optimālāko piesaistāmo finanšu resursu izvērtējumu vai to apjomu, jo Krievijas puses robežšķērsošanas vietu attīstības redzējums var būtiski ietekmēt šobrīd Latvijas puses plānotās darbības tuvākajā nākotnē;
1. vienotas Latvijas pozīcijas trūkums Latvijas un Krievijas robežas šķērsošanas jautājuma risināšanā. Latvijas un Krievijas robežas šķērsošanas jautājumu risināšanā līdz šim nav bijusi pietiekama koordinācija starp Latvijas atbildīgajām institūcijām, kas rezumējies ar nesaskaņotu un vispārinātu Latvijas pozīciju un darbībām, ne tikai risinot jautājumus valsts līmenī, bet arī sarunās ar Krievijas pusi. Tādēļ atbildīgajām institūcijām ir nepieciešams regulāri apmainīties ar informāciju un vienoties par Latvijas pozīciju, prioritātēm un vēlamajiem rezultātiem, lai varētu īstenot vienotu politiku valsts līmenī un paust saskaņotu viedokli Latvijas un Krievijas starpvalstu dialogā;
2. lai tuvāko gadu laikā uzsāktu robežšķērsošanas vietas “Terehova” (I un II kārtas), robežšķērsošanas vietas “Grebņeva” (II kārtas) un robežšķērsošanas vietas “Vientuļi” (I, II un III kārtas) modernizācijas aktivitātes, tādējādi nodrošinot robežšķērsošanas vietu prioritāro mērķu sasniegšanu, t.i.:
* importa jeb ieceļojošās plūsmas ietvaros – novērst nelegālo imigrāciju, narkotiku, ieroču, radioaktīvo vielu un nelegālo preču iekļūšanu, kā arī bīstamu augu un dzīvnieku slimību invāziju Latvijas Republikas un Eiropas Savienības teritorijā, kā arī nodrošināt iekšējo drošību, apkarot pārrobežu noziedzību, aizsargāt ekonomisko robežu un veicināt starptautisko tirdzniecību;
* eksporta jeb izceļojošās plūsmas ietvaros – veicināt eksporta preču plūsmas palielinājumu Krievijas Federācijas virzienā, tādējādi radot labvēlīgus nosacījumus, lai Latvijas Republikas teritoriju (t.sk. ostu) izmantotu kā pamata bāzi starptautiskā un nacionālā līmeņa tranzīta un loģistikas komercijas veikšanai,

**ir izvērtējami šādi priekšlikumi**:

1. **robežšķērsošanas vietas “Vientuļi” modernizācijas ietvaros:**
	1. valsts akciju sabiedrībai “Valsts nekustamie īpašumi” veikt nepieciešamās darbības ar Igaunijas–Latvijas–Krievijas pārrobežu sadarbības programmas Eiropas kaimiņattiecību un partnerības instrumenta 2007.–2013.gadam ietvaros pieteiktā liela mēroga stratēģiskā projekta “RKP “Vientuļi” (Latvijas Republika) rekonstrukciju un RKP “Bruniševa”(Krievijas Federācija) iekārtošanu” īstenošanu par robežšķērsošanas vietas “Vientuļi” modernizācijas I kārtas (importa josla) darbiem, t.i., no Latvijas Republikas puses – būvniecības tehniskā projekta izmaiņas un pirmās kārtas būvniecības darbi robežšķērsošanas vietas “Vientuļi” ietvaros, no Krievijas Federācijas puses – pirmsprojekta izpētes, būvniecības tehniskā projekta izstrādes un būvniecības darbi robežšķērsošanas vietas “Bruņiševa” ietvaros;
	2. Finanšu ministrijai (Valsts ieņēmumu dienestam un valsts akciju sabiedrībai “Valsts nekustamie īpašumi”):
	3. pēc robežšķērsošanas vietas “Vientuļi” modernizācijas I kārtas ietvaros veiktajiem būvniecības tehniskā projekta pārprojektēšanas darbiem izvērtēt optimālākos būvniecības darbu finansēšanas modeļus un sadarbībā ar informatīvā ziņojuma 4.punktā noteikto ekspertu darba grupu līdz 2012.gada 1.jūnijam normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību ar robežšķērsošanas vietas “Vientuļi” modernizācijas II kārtas (importa josla) būvniecības darbiem;
	4. trīs mēnešu laikā pēc oficiāla apstiprinājuma saņemšanas no Krievijas Federācijas puses atbildīgajiem dienestiem (Krievijas Federācijas valsts robežas iekārtošanas federālās aģentūras “Rosgranitsa”) par robežšķērsošanas vietas “Ludonka” modernizācijas (kapacitātes celšanas) aktivitātēm izvērtēt optimālākos būvniecības darbu finansēšanas modeļus un sadarbībā ar informatīvā ziņojuma 4.punktā noteikto ekspertu darba grupu normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību ar robežšķērsošanas vietas “Vientuļi” III kārtas (eksporta josla) būvniecības darbiem, tai skaitā paredzot attiecīgos papildu personāla, finanšu un materiāltehniskos resursus, lai nodrošinātu funkciju izpildi;
	5. sešu mēnešu laikā sadarbībā ar Satiksmes ministriju veikt robežšķērsošanas vietai “Vientuļi” nepieciešamā zemesgabala (zemes vienības kadastra apzīmējums 3892 008 0032) daļas atdalīšanu.
	6. pēc 1.2.3.apakšpunktā dotā uzdevuma izpildes trīs mēnešu laikā sadarbībā ar Tielietu ministriju normatīvajos aktos noteiktā kārtībā iesniegt Ministru kabinetā grozījumus Ministru kabineta 2010.gada 31.maija rīkojumā Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā”, attiecīgi precizējot rīkojuma 9.pielikuma 8577.punktu un papildinot 11.pielikumu, lai atdalīto zemesgabala (zemes vienības kadastra apzīmējums 3892 008 0032) daļu nodotu Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā;
	7. trīs mēnešu laikā sadarbībā ar Tieslietu ministriju (Valsts zemes dienestu) normatīvajos aktos noteiktā kārtībā iesniegt Ministru kabinetā grozījumus Ministru kabineta 2010.gada 31.maija rīkojumā Nr. 297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā”, lai papildinātu 11.pielikumu ar zemesgabalu 10,09 ha platībā (zemes vienības kadastra apzīmējums 3892 008 0021), paredzot to izslēgt no rezerves zemes fonda, jo tas nepieciešams robežšķērsošanas vietas “Vientuļi” modernizācijas plāna īstenošanai, un nodot to Finanšu ministrijas valdījumā un valsts akciju sabiedrības “Valsts nekustamie īpašumi” pārvaldīšanā;
2. **robežšķērsošanas vietas “Terehova” modernizācijas ietvaros** Finanšu ministrijai (Valsts ieņēmumu dienestam un valsts akciju sabiedrībai “Valsts nekustamie īpašumi”):
3. izvērtēt tiesvedības procesu izbeigšanu:
	* 1. c**ivillietā** Nr. C27087309 Finanšu ministrijas prasībā pret sabiedrību ar ierobežotu atbildību “Austrumu kravu terminālis”, reģistrācijas Nr.40003629925, par Terehovas robežkontroles punkta vajadzībām valsts atsavinātā nekustamā īpašuma “Maliņas” Ludzas rajona Zaļesjes pagastā, Zilupes novadā (kadastra Nr.6896 006 0113) sastāvā esošās zemes vienības 1,7 ha platībā (zemes vienības kadastra apzīmējums 6896 006 0041) kompensācijas apmēra noteikšanu;
		2. civillietā Nr. C32187309 Finanšu ministrijas prasībā pret Jekaterinu Zolotarjovu par valsts atsavinātā nekustamā īpašuma “Klusumiņš” Zaļesjes pagastā, Zilupes novadā (kadastra Nr.6896 007 0149) sastāvā esošās zemes vienības (zemes vienības kadastra apzīmējums 6896 006 0109) daļai 0,3124 ha platībā kompensācijas apmēra noteikšanu;
4. izvērtēt un noteikt precīzu papildu zemes vienības apmēru, kas nepieciešams robežšķērsošanas vietas “Terehova” modernizācijas plāna īstenošanai, un normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem turpmākai rīcībai par nekustamā īpašuma “Robežnieki” Zaļesjes pagastā, Zilupes novadā (kadastra Nr.6896 006 0002) sastāvā esošās zemes vienības daļas atsavināšanu valsts vajadzībām;
5. trīs mēnešu laikā pēc 2.1. un 2.2.apakšpunktā noteikto uzdevumu izpildes izvērtēt optimālākos būvniecības darbu finansēšanas modeļus un sadarbībā ar informatīvā ziņojuma 4.punktā noteikto ekspertu darba grupu normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību saistībā ar robežšķērsošanas vietas “Terehova” modernizācijas I kārtas (importa josla) būvniecības darbiem;
	1. trīs mēnešu laikā pēc oficiāla apstiprinājuma saņemšanas no Krievijas Federācijas puses atbildīgajiem dienestiem (Krievijas Federācijas valsts robežas iekārtošanas federālās aģentūras “Rosgranitsa”) par robežšķērsošanas vietas “Burački” modernizācijas (kapacitātes celšanas) aktivitātēm izvērtēt optimālākos būvniecības darbu finansēšanas modeļus un sadarbībā ar informatīvā ziņojuma 4.punktā noteikto ekspertu darba grupu normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību ar robežšķērsošanas vietas “Terehova” II kārtas (eksporta josla) būvniecības darbiem, tai skaitā paredzot attiecīgos papildu personāla, finanšu un materiāltehniskos resursus, lai nodrošinātu funkciju izpildi;
6. **robežšķērsošanas vietas “Grebņeva” modernizācijas ietvaros** Finanšu ministrijai (Valsts ieņēmumu dienestam un valsts akciju sabiedrībai “Valsts nekustamie īpašumi”) trīs mēnešu laikā pēc oficiāla apstiprinājuma saņemšanas no Krievijas puses atbildīgajiem dienestiem (Krievijas Federācijas valsts robežas iekārtošanas federālās aģentūras “Rosgranitsa”) par robežšķērsošanas vietas “Ubiļinka” modernizācijas (kapacitātes celšanas) aktivitātēm izvērtēt optimālākos būvniecības darbu finansēšanas modeļus un sadarbībā ar informatīvā ziņojuma 4.punktā noteikto ekspertu darba grupu normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem par turpmāko rīcību ar robežšķērsošanas vietas “Grebņeva” II kārtas (eksporta josla) būvniecības darbiem, tai skaitā paredzot attiecīgos papildu personāla, finanšu un materiāltehniskos resursus, lai nodrošinātu funkciju izpildi;
7. **divu mēnešu laikā izveidot ekspertu darba grupu** Finanšu ministrijas (valsts akciju sabiedrības “Valsts nekustamie īpašumi”) vadībā, tās sastāvā iekļaujot ar robežšķērsošanas vietu modernizāciju saistīto iestāžu pārstāvjus no Valsts ieņēmumu dienesta, Valsts robežsardzes, Pārtikas un veterinārā dienesta, Satiksmes ministrijas (valsts akciju sabiedrības “Latvijas Valsts ceļi”), Ārlietu ministrijas, Ekonomikas ministrijas un Iekšlietu ministrijas, vienlaikus nosakot nacionālajai ekspertu darba grupai:
	1. piedalīties ar robežšķērsošanas vietu un ar to turpmāko attīstību saistītu problēmjautājumu risināšanā, nodrošinot starp iesaistītajām iestādēm nepieciešamo koordināciju;
	2. nodrošināt pārstāvību starpvalstu sarunās ar Krievijas Federāciju (Krievijas Federācijas valsts robežas iekārtošanas federālo aģentūru “Rosgranitsa”, Latvijas–Krievijas Starpvaldību komisijas darba grupā par robežšķērsošanas vietām) par robežšķērsošanas vietu un ar to turpmāko attīstību saistītu problēmjautājumu risināšanai;
	3. **Satiksmes ministrijai** **(valsts akciju sabiedrībai “Latvijas Valsts ceļi**”) gada laikā no šī ziņojuma apstiprināšanas izvērtēt un normatīvajos aktos noteiktā kārtībā iesniegt Ministru kabinetā tiesību akta projektu ar priekšlikumiem turpmākai rīcībai par nepieciešamajiem pievadceļu rekonstrukcijas darbiem pirms robežšķērsošanas vietām “Terehova”, “Grebņeva” un “Vientuļi”;

Finanšu ministrs A.Vilks

30.01.2012. 14:39

2148

G.Kosojs

67024941, gunars.kosojs@vni.lv

R.Bleive

67507486, ruta.bleive@vid.gov.lv